ANAN ออกหุ้นกู้ 5 พันลบ. ชูดอกเบี้ย 5.40% ขายนลท.ทั่วไป-สถาบัน 11-13 ม.ค.
ANAN ออกหุ้นกู้ 5 พันลบ. ชูดอกเบี้ย 5.40% ขายนลท.ทั่วไป-สถาบัน 11-13 ม.ค. เพื่อชำระการออกตราสารหนี้ 5 พันลบ. ภายในเดือน ส.ค. 65
ANAN ออกหุ้นกู้ 5 พันลบ. ชูดอกเบี้ย 5.40% ขายนลท.ทั่วไป-สถาบัน 11-13 ม.ค. เพื่อชำระการออกตราสารหนี้ 5 พันลบ. ภายในเดือน ส.ค. 65
24 ธ.ค. 2564

บริษัทอนันดา ดีเวลลอปเม้นท์ จำกัด (มหาชน) หรือ ANAN ได้ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกหุ้นกู้ของบริษัท ครั้งที่ 1/2565 มูลค่าไม่เกิน 5,000 ล้านบาท จำนวน 2 ชุด ได้แก่ หุ้นกู้ชุดที่ 1 มูลค่าเสนอขายไม่เกิน 3,000 ล้านบาท อายุ 1 ปี 6 เดือน ครบกำหนดไถ่ถอนปี 2566 มีอัตราดอกเบี้ยคงที่ 4.50% ต่อปี และหุ้นกู้ชุดที่ 2 มูลค่าเสนอขายไม่เกิน 4,000 ล้านบาท อายุ 2 ปี 6 เดือน ครบกำหนดไถ่ถอนปี 2567 มีอัตราดอกเบี้ยคงที่ 5.40% ต่อปี ทั้งสองชุดจะชำระดอกเบี้ยทุกๆ 3 เดือน ตลอดอายุหุ้นกู้
ทั้งนี้ จะเสนอขายในกรณีทั่วไปต่อผู้ลงทุนทั่วไป และผู้ลงทุนสถาบัน ในระหว่างวันที่ 11-13 ม.ค.65 ผ่านธนาคารกรุงไทย ธนาคารกสิกรไทย ธนาคารซีไอเอ็มบีไทย บล.เอเซีย พลัส บล.กรุงไทย ซีมีโก้ บล.หยวนต้า(ประเทศไทย) และ บล.เคทีบีเอสที
อันดับความน่าเชื่อถือของหุ้นกู้ที่ “BBB-” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 16 ธ.ค.64 โดยบริษัทมีวัตถุประสงค์จะนำเงินที่ได้จากการเสนอขายหุ้นกู้เพื่อชำระคืนหนี้จากการออกตราสารหนี้ 5,000 ล้านบาท ภายในเดือน ส.ค. 65